<classify> Katika pambano hilo linalodhaminiwa na Kampuni ya Tyresa, litawapambanisha zaidi ya wanaume 33 kutoka mikoa yote ya Tanzania Bara huku wakisindikizwa na mshindi wa mwaka jana, Mohammed Nauman na mchekeshaji maarufu nchini Evans Bukuku.Akizungumza na waandishi wa habari kwenye Ukumbi wa Gymkhana, Dar es Salaam jana, Mratibu wa pambano hilo, Mohamed Ali alisema litakuwa na ushindani mkubwa tofauti na ilivyokuwa miaka ya nyuma na hiyo imetokana na washiriki wengi kujiandaa vizuri kwa ajili ya kunyakua tuzo hiyo.Maandalizi yetu kwa ajili ya Jumamosi yanakwenda vizuri na tunatarajia kuwa na pambano kali siku hiyo kutokana na washiriki wa mwaka huu kufanya maandalizi ya kutosha ikiwemo kupata mafunzo mazuri kutoka kwa makocha waliobobea huku wakitumia vifaa vya kisasa, alisema Ali.Mratibu huyo alisema mshindi wa kwanza atajinyakulia Sh milioni 1.5, kombe kubwa na medali na mshindi wa pili atapewa Sh milioni moja, kombe na medali na mshindi wa tatu ataambulia Sh 500,000, kombe na medali wakati mshindi wa nne hadi wa sita kila mmoja atafutwa jasho kwa Sh 100,000 na medali.Alisema licha ya zawadi hizo, pia wameandaa kombe la jumla kwa mshindi wa kwanza atakayeshinda tuzo hiyo kwa miaka mitatu mfululizo ambaye pia atazawadiwa Dola za Marekani 1,000 Sh milioni 2.1.Alisema wamejipanga kuhakikisha wanapata mshindi wa kweli katika pambano hilo ambapo kwa kuzingatia hilo, wamechukua majaji kutoka Kenya, Uganda na wenyeji Tanzania ili kuondoa manunguniko kutoka kwa washiriki.  <topic>: MICHEZO 